laion/Wikipedia-Exotic huggingface dataset:
კუშჩის გორასამარხი

კუშჩის გორასამარხი — გორასამარხი, მდებარეობს წალკის მუნიციპალიტეტის სოფელ კუშჩის მახლობლად. გაითხარა 1940-1947 წლებში. შედგება შუა ბრინჯაოს ხანის (ძვ. წ. XVIII-ძვ. წ. XVII სს.) 2 გორასამრხისაგან ე. წ. თოფ-ქარი I და თოფ-ქარი II. ორივე გორასამარხს ქვით ნაგები დასაკრძალავი დარბაზები ჰქონდა. მათში აღმოჩნდა მოყვითალო ანგობის ფონზე ყავისფრად მოხატული დერგები და ჭდეული ორნამენტით შემკული შავპრიალა კერამიკა, ობსიდიანის ისრისპირები, ბრინჯაოს მახვილის ნატეხი, ოქროს და მინისებრი პასტის მძივები, ოქროს და ვერცხლის გარსაკრავები და სხვ. პირველ გორასამარხში ნაპოვნი გავარსითა და ფერადი ქვების ინკრუსტაციით შემკული ოქროს სფერულთავიანი ვერცხლის საკინძი ძველი ქართული ოქრომჭედლობის ერთ-ერთი საუკეთესო ნიმუშია. გაგოშიძე ი., ქართული საბჭოთა ენციკლოპედია, ტ. 6, თბ., 1983. — გვ. 91.
დრეზდენის ოპერის თეატრი

დრეზდენის ოპერის თეატრი – ზემპერის ოპერა, ოფიციალური სახელი საქსონიის სახელმწიფო ოპერა დრეზდენში (გერმ. Semperoper, ოფიციალური სახელი Sächsische Staatsoper Dresden) – მსოფლიოში ერთ-ერთი ყველაზე განთქმული ოპერის თეატრი, მდებარეობს დრეზდენში, გერმანია. შენობა დრეზდენის ბაროკოს არქიტექტურის საუკეთესო ნიმუშად ითვლება; მდებარეობს თეატრის მოედანზე ცენტრალურ დრეზდენში მდ. ელბას სანაპიროზე. პორტალის თავზე პანტერებშებმული ქარიოტი დგას დიონისეს ქანდაკებით. შენობის ინტერიერზე იმ დროის განთქმული არქიტექტორი იოჰანეს შილინგი მუშაობდა. პორტალის მონუმენტებზე გამოსახულია უდიდესი ხელოვანები იოჰან ვოლფგანგ ფონ გოეთე, ფრიდრიხ შილერი, უილიამ შექსპირი, სოფოკლე, მოლიერი და ევრიპიდე. შენობა პირველად აიგო 1841 წელს არქიტექტორი გოტფრიდ ზემპერის პროექტით, ადრეული რენესანსის სტილში. ეს იყო გეგმაში მრგვალი ფორმის მქონე ნაგებობა, რომელიც იმჟამინდელი ევროპის ერთ-ერთ ყველაზე ლამაზ ოპერად ითვლებოდა. 1869 წლის ხანძრის შედეგად შენობა ხელმეორედ იქნა ასაგები. მოქალაქეების მოთხოვნით რეკონსტრუქცია თავად გოტფრიდ ზემპერს უნდა განეხორციელებინა, მიუხედავად იმისა, რომ იმ პერიოდში არქიტექტორი დევნილი იყო 1849 წელს დრეზდენის აჯანყებაში მონაწილეობის გამო. მეორე ოპერის შენობა ზემპერის პროექტით მისმა შვილმა ააგო ნეორენესანსის სტილში 1878 წელს. მშენებლობის პერიოდში წარმოდგენები იმართებოდა გევერბეჰაუსზალში (დრეზდენის ფილარმონია), რომელიც 1870 წელს გაიხსნა. ომამდელ პერიოდში შენობაში რიხარდ შტრაუსის მრავალი ნაწარმოების პრემიერა გაიმართა. მეორე მსოფლიო ომის ბოლო რამდენიმე კვირის პერიოდში დრეზდენის მოკავშირეთა მიერ დაბომბვისა და მის გამო გაჩენილ ხანძარში შენობა ისევ განადგურდა. ზუსტად 40 წლის შემდეგ, 1985 წლის 13 თებერვალს, ოპერის შენობის რეკონსტრუქცია დასრულდა მის ომამდელ მდგომარეობაში. პირველი საოპერო სეზონი გაიხსნა 1945 წელს დანგრევამდე შესრულებული ბოლო ოპერით: ვებერის ”ფრაიშუტცი”. ამჟამად თითქმის ყველა საოპერო წარმოდგენა იმართება დრეზდენის სახელმწიფო ორკესტრის (Sächsische Staatskapelle Dresden) თანხლებით. წარმოდგენებზე, როგორც წესი, სრული ანშლაგია. ვიკისაწყობში არის გვერდი თემაზე: დრეზდენის ოპერის თეატრი
ელ-ჯუფრა

ელ-ჯუფრა (არაბ. الجفرة‎) — ლიბიის ერთ-ერთი რაიონი. მდებარეობს ქვეყნის ცენტრალურ ნაწილში. დედაქალაქია ჰუნი. ელ-ჯურფა თავდაპირველად ერთ-ერთი ადმინისტრაციული დანაყოფი იყო იმ 25-დან, რომლებიც ლიბიაში 1988 წელს შეიქმნა. 2001 წელს მისი ფართობი შემცირდა, თუმცა 2007 წელს, ლიბიის ადმინისტრაციული მოწყობის რეორგანიზაციის შედეგად კვლავ ძველ საზღვრებს დაუბრუნდა. ლიბიის რაიონები ↑ Districts of Libya. statoids.com. ციტირების თარიღი: 27 October 2009.
ღათის რაიონი

ღათის რაიონი (არაბ. غات‎) — ლიბიის ერთ-ერთი რაიონი. მდებარეობს ქვეყნის სამხრეთ-დასავლეთ ნაწილში. დედაქალაქია ღათი. რაიონს დასავლეთით ესაზღვრება ალჟირი, სამხრეთით კი ნიგერი. ლიბიის რაიონები ↑ Districts of Libya. statoids.com. ციტირების თარიღი: 27 October 2009.
კრივიჩები

კრივიჩები — აღმოსავლეთ სლავთა ტომობრივი გაერთიანება VI-X საუკუნეებში. ცხოვრობდნენ დნეპრის, ვოლგისა და დასავლეთ დვინის ზემო წელზე. არქეოლოგიური ძეგლებია გორასამარხები (გვამების დაწვა), მიწისმოქმედთა დასახლებანი, სადაც მიკვლეულია ხელოსნობის ნაშთები. მთავარი ცენტრები იყო სმოლენსკი, პოლოცკი, იზბორსკი და, შესაძლოა, ფსკოვიც. კრივიჩების შემადგენლობაში შედიოდნენ ბალტიკის მრავალრიცხოვანი ეთნიკური ჯგუფები. კიევის სამთავროში გაერთიანებამდე კრივიჩებს საკუთარი მთავარი ჰყავდათ (IX საუკუნის II ნახევარი). უკანასკნელად იხსენიებიან 1162 წლის მატიანეში, როდესაც მათ მიწაზე ჩამოყალიბდა სმოლენსკისა და პოლოცკის სამთავროები. ქართული საბჭოთა ენციკლოპედია, ტ. 6, თბ., 1983. — გვ. 28.
კრომანიონელი

კრომანიონელი — გვიანდელი პალეოლითის ეპოქის ადამიანის ზოგადი სახელწოდება. კრომანიონელის ნაშთები პირველად იპოვეს 1868 წელს კრო-მანიონთან (საფრანგეთი). კრომანიონელის სპეციფიკური თავისებურებებია: დოლიქოკრანიული ქალა, ფართო სახე, მკვეთრად გამოხატული წარბზედა რკალები, კუთხოვანი და დაბალი თვალბუდეები, ვიწრო და წინ წაზიდული ცხვირი, ძალზე დიდი ტევადობის ტვინის ქალა, სიმაღლე 180 სმ. ანთროპოლოგიური თვალსაზრისით კრომანიონელი განეკუთვნება ადამიანთა თანამედროვე სახეობას. საქართველოში კრომანიონელი ადამიანის თავის ქალის ფრაგმენტები ნაპოვნია საკაჟიაში. საკაჟია ქართული საბჭოთა ენციკლოპედია, ტ. 6, თბ., 1983. — გვ. 40.
ქარელის მუნიციპალიტეტის გერბი

ქარელის მუნიციპალიტეტის გერბი — ქარელის მუნიციპალიტეტის სახელმწიფო სიმბოლო დროშასთან ერთად. მიღებულია ქარელის მუნიციპალიტეტის საკრებულოს მიერ. გერბის მეწამული ფერის ჰერალდიკური ფარის ცენტრში მოთავსებულია ირიბი ჯვრის ფორმის, ანუ ერთმანეთზე გადაჯვარედინებული საერო და სასულიერო ხელისუფლების აღმნიშვნელი ოქროს კვერთხი. კვერთხთა თავებს შორის მოთავსებულია წმინდა მეფე დავით მეოთხის „აღმაშენებლის“ ოქროს თავსარქმელი — გვირგვინი; კვერთხების მარჯვნივ და მარცხნივ თითო ჰერალდიკური ოქროს ჯვარი, ხოლო კვერთხების ქვემოთ — სამყურას ფორმის მუხის ოქროს ფოთოლი ოქროსივე ორი ნაყოფით (რკოთი). გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „ქარელი“. ქარელის მუნიციპალიტეტის გერბი ოფიციალურად დამტკიცდა 2010 წელს, კონკურსის საფუძველზე. მისი ავტორია აკაკი ლომიტაშვილი. გერბის ფარში გამოსახული ფიგურები და გამოყენებული ფერები — მეწამული და ოქრო ქარელის მკვიდრთა გამბედაობასა და დიდსულოვნებაზე, ვაჟკაცობასა და მამულისადმი სიყვარულს განასახიერებს. გერბში მთავარი ფერის (მეწამული) გამოყენებას ისტორიული საფუძველი გააჩნია და ეყრდნობა XVIII-XIX სს. ისტორიულ დოკუმენტებს. ძირითად წყაროს კი წარმოადგენს ვახუშტი ბატონიშვილის მიერ შექმნილი გერბები, სადაც ქართლის რეგიონი ფიქსირდება მეწამული ფერით. გერბის ფარში გამოსახული არაჰერალდიკური ფიგურები — ოქროს ორი ჰერალდიკური ჯვარი — განასახიერებენ 1104 წლის რუის-ურბნისის ძეგლისწერას, ანუ საეკლესიო კრებას, რომელიც ჩატარდა რუისსა და ურბნისში წმინდა მეფე დავით IV აღმაშენებლის მოწვევითა და ხელმძღვანელობით (რაც გადმოცემულია მეფე დავითის ოქროს გვირგვინით. „ძეგლისწერაჲ წმიდისა და ღმრთივ შეკრებულისა კრებისაჲ, რომელი შემოკრბა ბრძანებითა კეთილად მსახურისა და ღმრთივ დაცვულისა მეფისა ჩუენისა დავით აფხაზთა და ქართველთა რანთა და კახთა მეფისა, პირთათვის რომელნი ქუემო მოხსენებულ არიან“.), სადაც სამეფო ხელისუფლების ქვეშ გაერთიანდა საერო და სასულიერო ხელისუფლება (გადმოცემულია ორი ოქროს კვერთხის (საერო და სასულიერო) სახით), რის შედეგადაც საქართველოს სამეფო ძლიერი მმართველობის მქონე სახელმწიფოდ ჩამოყალიბდა, რაც გადმოცემულია მუხის ოქროს ნაყოფითა და ფოთლით. ქარელის მუნიციპალიტეტის გერბი და დროშა[მკვდარი ბმული]
ლიბიის რაიონები

ლიბიაში 22 ადმინისტრაციული რაიონია, რომელსაც არაბულად შაბიას (شعبية) უწოდებენ. 1990-იანი წლების ბოლოს, მათ ჩაანაცვლეს მანამდე არსებული ბალადიატის სისტემა. შაბია ნეოლოგიზმია, რომელიც მხოლოდ კადაფის ლიბიაში გამოიყენებოდა სხვა მრავალ მსგავს ექსკლუზიურ ტერმინთან ერთად. ტერმინი ძირითადში აღნიშნავს რაიონს, რომელიც უმაღლესი დონის ადმინისტრაციული ერთეულია. 2007 წელს, ამჟამინდელმა 22-მა რაიონმა ჩაანაცვლა მანამდე არსებული 32 რაიონის სისტემა. ამჟამინდელი რაიონებია: Historical population data by district from Universiteitsbibliotheek Utrecht (Library, University of Utrecht), retrieved by WebArchive. Administrative Map of Libya – Nations Online Project ↑ شعبيات الجماهيرية العظمىSha'biyat of Great Jamahiriya დაარქივებული 2009-02-07 საიტზე Wayback Machine. , accessed 10 May 2009, in Arabic ↑ :Libya population statistics , English, Arabic. Geohive. დაარქივებულია ორიგინალიდან — 15 ოქტომბერი 2009. ციტირების თარიღი: 30 October 2009. ↑ Districts of Libya. Statoids.com. ციტირების თარიღი: 7 November 2010.
ქარელის მუნიციპალიტეტის დროშა

ქარელის მუნიციპალიტეტის დროშა — ქარელის მუნიციპალიტეტის სახელმწიფო სიმბოლო გერბთან ერთად. მიღებულია ქარელის მუნიციპალიტეტის საკრებულოს მიერ. დროშა წარმოადგენს მეწამული ფერის მართკუთხედის ფორმის ქსოვილს, რომლის ცენტრში მოთავსებულია ირიბი ჯვრის ფორმის, ანუ ერთმანეთზე გადაჯვარედინებული საერო და სასულიერო ხელისუფლების აღმნიშვნელი ოქროს კვერთხი. კვერთხთა თავებს შორის მოთავსებულია წმინდა მეფე დავით აღმაშენებლის ოქროს თავსარქმელი (გვირგვინი); კვერთხების მარჯვნივ და მარცხნივ თითო ჰერალდიკური ოქროს ჯვარი, ხოლო კვერთხების ქვემოთ — სამყურას ფორმის მუხის ოქროს ფოთოლი ოქროსივე ორი ნაყოფით (რკოთი). დროშის პროპორციაა - 2/3. ქარელის მუნიციპალიტეტის დროშა და გერბი[მკვდარი ბმული]
ღარდაბიის აეროპორტი

ღარდაბიის აეროპორტი (არაბ. مطار القرضابية الدولي) — სამხედრო და სამოქალაქო მნიშვნელობის აეროპორტი ლიბიაში, ქალაქ სურთიში. აქვს 2 ასაფრენ-დასაჯდომი ზოლი (3600 x 45 მ და 3600 x 45 მ). მდებარეობს ზღვის დონიდან 81 მ სიმაღლეზე. Accident history for SRX დაარქივებული 2012-10-24 საიტზე Wayback Machine. (ინგლისური) Airport information for HLGD დაარქივებული 2012-10-06 საიტზე Wayback Machine. (ინგლისური)
ლიბიის გერბი

სამოქალაქო ომის შედეგად მუამარ კადაფის რეჟიმის დამხობის შემდეგ, ლიბიას ამჟამად ოფიციალური სახელმწიფო გერბი არ აქვს. ეროვნული გარდამავალი საბჭოს მიერ 2011 წლის აგვისტოში მიღებული საკონსტიტუციო დეკლარაცია განსაზღვრავს ლიბიის დროშას, მაგრამ არაფერს ამბობს გერბის შესახებ. სიმბოლო, რომელიც ოფიციალური მიზნებისათვის გამოიყენება, ლიბიის საკანონმდებლო ორგანომ — საყოველთაო ეროვნულმა კონგრესმა მიიღო. მასზე გამოსახულია ნახევარმთვარე და ვარსკვლავი, რომელსაც გარს წრიულად წაწერილი აქვს საყოველთაო ეროვნული კონგრესის სახელი არაბულ და ინგლისურ ენებზე. მას კონგრესის მიერ გამოცემულ დოკუმენტთა და კანონთა დასამოწმებლად იყენებებ. ასევე არსებობს სხვა სიმბოლოები, რომლებსაც პრემიერ მინისტრის ოფისი და სხვადასხვა სამთავრობო დეპარტამენტები იყენებენ. ამ გერბებზე როგორც წესი, ლიბიის დროშის ფონზე გამოსახულია ლიბიის რუკის კონტური და გარს წაწერილი აქვს შესაბამისი დეპარტამენტის დასახელება არაბულ ენაზე. ლიბიის სამეფო გერბი 1952-1969 წლებში ლიბიის არაბული რესპუბლიკა (1969-1972) ლიბიის არაბული რესპუბლიკა არაბული რესპუბლიკების ფედერაციაში (1972-1977) ხალხთა დიდი სოციალისტური ლიბიის არაბთა ჯამაჰირია (1977-2011) ლიბიის დროშა ლიბიის ჰიმნი ↑ დაარქივებული ასლი. დაარქივებულია ორიგინალიდან — 2012-09-23. ციტირების თარიღი: 2012-11-13. ↑ http://www.pm.gov.ly/
არაბულ რესპუბლიკათა ფედერაცია

არაბულ რესპუბლიკათა ფედერაცია (არაბ. اتحاد الجمهوريات العربية) — ლიბიის ლიდერის მუამარ კადაფის წარუმატებელი მცდელობა გაეერთიანებინა ლიბია, ეგვიპტე და სირია გაერთიანებულ არაბულ სახელმწიფოთა სახელწოდებით. მიუხედავად იმისა, რომ 1971 წლის 1 სექტემბერს თითოეულ ამ სახელმწიფოში ჩატარდა რეფერენდუმი, სადაც სამივე ქვეყანა შერწყმის კონკრეტულ პირობებს არ დაეთანხმა. ფედერაციამ იარსება 1972 წლის 1 იანვრიდან 1977 წლის 19 ნოემბრამდე. არაბულ რესპუბლიკათა ფედერაცია არ უნდა იქნას არეული გაერთიანებულ არაბულ რესპუბლიკაში (1958–1961), რომელიც სუვერენული სახელწმიფო იყო და აერთიანებდა ეგვიპტესა და სირიას. „არაბულ რესპუბლიკათა ფედერაცია“ შესაძლოა ასევე აღნიშნავდეს ხუთ სხვადასხვა შემთხვევას: ფედერაცია ეგვიპტეს, ლიბიასა და სუდანს შორის (1969/70–1971) ფედერაცია ეგვიპტეს, ლიბიასა და სირიას შორის (1971/72–1974/77) ფედერაციული გაერთიანება ეგვიპტესა და ლიბიას შორის (1972–1973/74) ფედერაციული გაერთიანება ეგვიპტესა და სირიას შორის (1976–1977) ფედერაცია ეგვიპტეს, სუდანსა და სირიას შორის (1977) FAR 1970, ფედერაცია ეგვიპტეს, ლიბიასა და სუდანს შორის FAR 1971, სუდანი ამბობს რომ მოგვიანებით შეუერთდება და ფედერაციის გარეთ რჩება FAR 1972, ეგვიპტის, ლიბიისა და სირიის ფედერაციაში მიწვეულ იქნა ერაყი FAR 1973, ეგვიპტისა და ლიბიის მიერ ფედერაციის შექმნის მცდელობა წარუმატებლად მთავრდება FAR 1976, ეგვიპტემ და ლიბიამ ფედერაციის სახით გაერთიანება გადაწყვიტეს FAR 1977, სუდანმა ეგვიპტისა და სირიის ფედერაციასთან შეერთება გადაწყვიტა გაერთიანებული არაბული რესპუბლიკა გაერთიანებული არაბული სახელმწიფო www.buckyogi.com დაარქივებული 2015-09-23 საიტზე Wayback Machine. (ინგლისური) ↑ Nohlen, D, Krennerich, M & Thibaut, B (1999) Elections in Africa: A data handbook, p336 ISBN 0-19-829645-2
ამასონასის დეპარტამენტი

ამასონასის დეპარტამენტი (ესპ. Departamento del Amazonas) — კოლუმბიის ერთ-ერთი დეპარტამენტი. მდებარეობს ქვეყნის სამხრეთ ნაწილში. დედაქალაქია ლეტისია. სახელი მომდინარეობს მდინარე ამაზონისგან, რომლის აუზსაც მიეკუთვნება დაპარტამენტის ტერიტორიის უდიდესი ნაწილი, რომელსაც წვიმის ტყეები ფარავს. დეპარტამენტს აღმოსავლეთით ესაზღვრება ბრაზილია, სამხრეთ–დასავლეთით პერუ. ეკონომიკაში მნიშვნელოვან როლს თამაშობს სოფლის მეურნეობა, მეთევზეობა და ტურიზმი. ამასონასის დეპარტამენტი დაყოფილია 11 მუნიციპალიტეტად: ელ-ენკანტო ლა-ჩორერა ლა-პედრერა ლა–ვიქტორია ლეტისია მირიტი-პარანა პუერტო-ალეგრია პუერტო-არიკა პუერტო-ნარინიო პუერტო-სანტანდერი ტარაპაკა კოლუმბიის დეპარტამენტები (ესპანური) Territorial-Environmental Information System of Colombian Amazon SIAT-AC website დაარქივებული 2008-11-21 საიტზე Wayback Machine. Essential Travel Information to Leticia and its Surroundings დაარქივებული 2003-04-16 საიტზე Wayback Machine. ↑ http://web.archive.org/web/20061129150036/http://www.dane.gov.co/files/censo2005/regiones/amazonas/amazonas.pdf
ტრიპოლის საერთაშორისო აეროპორტი

ტრიპოლის საერთაშორისო აეროპორტი (არაბ. مطار طرابلس العالمي) — საერთაშორისო მნიშვნელობის აეროპორტი ლიბიაში, ქალაქ ტრიპოლიში. ქვეყნის უმსხვილესი აეროპორტია. აქვს 2 ასაფრენ-დასაჯდომი ზოლი (3601 x 44 მ და 2637 x 44 მ). მდებარეობს ზღვის დონიდან 80 მ სიმაღლეზე. ქალაქ ტრიპოლის ცენტრიდან დაშორებულია 34 კილომეტრში. ტერმინალის გამტარუნარიანობა წელიწადში 3 მილიონ ადამიანს შეადგენს. 2007 წელს აეროპორტი მოემსახურა 2,1 მილიონ, ხოლო 2008 წელს დაახლოებით 3 მილიონ მგზავრს. მეორე მსოფლიო ომის (1939-1945) დროს აეროდრომი გამოყენებული იყო ბრიტანეთის სამეფო სამხედრო-საჰაერო ძალების მიერ. 1950-1960 წლებში ეწოდებოდა ტრიპოლი იდრისის საერთაშორისო აეროპორტი. ეროვნული და საერთაშორისო მიმოსვლების გაუმჯობესების მიზნით აეროპორტს 1978 წლის სექტემბერში რეკონსტრუქცია ჩაუტარდა. 2011 წლის მარტიდან 2011 წლის ოქტომბრამდე აეროპორტი დაიხურა. 2011 წლის 21 აგვისტოს ლიბიელმა აჯანყებულებმა აეროპორტი დაიპყრეს. 2011 წლის 11 ოქტომბერს ოფიციალურად გაიხსნა. Airport information for HLLT დაარქივებული 2012-10-02 საიტზე Wayback Machine. (ინგლისური) Airport information for HLLT (ინგლისური) ↑ (20 May 2008). Endres, Gunter (20 May 2008). "Libya To Restructure Air Transport Sector". flightglobal.com. Retrieved 30 May 2008. ↑ (4 September 2009)."Afriqiyah Helps Connect Libya with More Countries; New Tripoli Terminals Being Built". anna.aero. Retrieved 5 September 2009. ↑ [1] დაარქივებული 2012-10-22 საიტზე Wayback Machine. . Retrieved 15 December 2007. ↑ [2]. Retrieved 15 December 2007. ↑ "Tripoli International Airport" დაარქივებული 2007-09-29 საიტზე Wayback Machine. . LYCAA. Retrieved 1 November 2006. ↑ „Libya's NTC fighters stage final advance in Sirte holdout - CNN.com“. CNN. 12 October 2011.
ოტელ-დე-ვილი

პარიზის მერია (ფრანგ. Hôtel de Ville) — ნეო-რენესანსის სტილის შენობა პარიზში, სადაც ქალაქის ადმინისტრაციაა განთავსებული. მდებარეობს ქალაქის მეოთხე ოლქში, ყოფილი პლას-დე-გრევის უბანში (ამჟამად ოტელ-დე-ვილის მოედანი), შენობა ქალაქის მუნიციპალიტეტის ადგილი იყო 1357 წლიდან. იგი მრავალ დანიშნულებას ასრულებს, მათ შორის ადგილობრივი ადმინისტრაციის, პარიზის მერის ბიუროს (1977 წლიდან) და დიდი მიღება-წვეულებების გამართვის ადგილია. 1991 წელს მდინარე სენის სანაპიროზე მდებარე სხვა ძეგლებთან ერთად ოტელ-დე-ვილის მოედანი შეიტანეს იუნესკოს მსოფლიო მემკვიდრეობის ძეგლების სიაში. Paris city hall website CityMayors.com feature Opening hours and temporary exhibitions information in English დაარქივებული 2013-11-21 საიტზე Wayback Machine. ↑ Paris, Banks of the Seine
ბენინის საერთაშორისო აეროპორტი

ბენინის საერთაშორისო აეროპორტი (არაბ. مطار بنينة الدولي) — საერთაშორისო მნიშვნელობის აეროპორტი ლიბიაში, ქალაქ ბენღაზიში. ტრიპოლის საერთაშორისო აეროპორტის შემდეგ ქვეყანაში სიდიდით მეორე აეროპორტია. აქვს 1 ასაფრენ-დასაჯდომი ზოლი (3576 x 45 მ). მდებარეობს ზღვის დონიდან 132 მ სიმაღლეზე. ქალაქ ბენღაზიდან დაშორებულია 19 კილომეტრში. Aviation Safety Network-ის ინფორმაციით აეროპორტში რამდენიმეჯერ ჰქონდა ადგილი ინციდენტს. Accident history for BEN დაარქივებული 2012-10-24 საიტზე Wayback Machine. (ინგლისური) Airport information for HLLB დაარქივებული 2012-07-28 საიტზე Wayback Machine. (ინგლისური)
კურტრეს ბრძოლა

ტერმინი კურტრეს ბრძოლა შეიძლება აღნიშნავდეს: კურტრეს ბრძოლა (1302) კურტრეს ბრძოლა (1792) კურტრეს ბრძოლა (1815) კურტრეს ბრძოლა (1918)
კურტრეს ბრძოლა (1302)

კურტრეს ბრძოლა ოქროს დეზების ბრძოლა — ბელგიის ქალაქ კურტრეს მახლობლად 1302 წლის 11 ივლისს საფრანგეთის ჯარებსა და ფლანდრიის სახალხო ლაშქარს შორის გამართული ბრძოლა. ფრანგებს სარდლობდა გენერალ-კაპიტანი გრაფი რობერტ II დ’არტუა, ხოლო ფლანდრიელებს ვილჰელმ ჟილიე. საფრანგეთის მიერ ფლანდრიის დაპყრობამ (1300) და მეფისნაცვალთა მოძალადეობამ გამოიწვია სახალხო აჯანყება 1302 წელს. აჯანყებულებმა ალყა შემოარტყეს კურტრეს, რომელსაც მეფის ჯარები მიადგა. ცხენოსან რაინდთა შეტევა ფლამანდიელმა ქვეითმა მოლაშქრეებმა უკუაგდეს. ბრძოლის შემდეგ შეაგროვეს 700 ოქროს დეზი, ამიტომ ამ ბრძოლას „დეზების ბრძოლა“ ეწოდა. საფრანგეთის მეფე ფილიპე IV ლამაზი იძულებული გახდა უარი ეთქვა ფლანდრიის დაპყრობაზე. ქართული საბჭოთა ენციკლოპედია, ტ. 6, თბ., 1983. — გვ. 86. შეგიძლიათ იხილოთ მედიაფაილები თემაზე „კურტრეს ბრძოლა (1302)“ ვიკისაწყობში.
რუფუს კვინტუს კურციუსი

რუფუს კვინტუს კურციუსი (ლათ. Quintus Curtius Rufus) — I საუკუნის ძველი რომაელი ისტორიკოსი და რიტორი. ეკუთვნის ნაშრომი „ალექსანდრე მაკედონელის ისტორია“ 10 წიგნად. პირველი 2 წიგნი დაკარგულია, III-X წიგნები მოიცავს პერიოდს ძვ. წ. 333 წლიდან ალექსანდრე მაკედონელის სიკვდილამდე. კურციუსის ეს ნაშრომი ეყრდნობა ალექსანდრე მაკედონელის მოღვაწეობისადმი მტრულად განწყობილ ისტორიულ თხზულებებს, რომელსაც ჩვენამდე არ მოუღწევია. ქართული საბჭოთა ენციკლოპედია, ტ. 6, თბ., 1983. — გვ. 87.
მიტიგის საერთაშორისო აეროპორტი

მიტიგის საერთაშორისო აეროპორტი (არაბ. مطار معيتيقة الدولي) — საერთაშორისო მნიშვნელობის აეროპორტი ლიბიაში, ქალაქ ტრიპოლის ცენტრიდან დაახლოებით 8 კილომეტრში. მდებარეობს ტრიპოლის საერთაშორისო აეროპორტის სიახლოვეს. აშენდა 1995 წელს. აქვს 2 ასაფრენ-დასაჯდომი ზოლი (1829 x 45 მ და 3376 x 45 მ). მდებარეობს ზღვის დონიდან 11 მ სიმაღლეზე. Accident history for MJI დაარქივებული 2012-10-24 საიტზე Wayback Machine. (ინგლისური) Airport information for HLLM დაარქივებული 2012-10-06 საიტზე Wayback Machine. (ინგლისური)
15 მაისი

15 მაისი — გრიგორიანული კალენდრის 135-ე დღე (ნაკიან წლებში - 136-ე დღე). წლის ბოლომდე დარჩენილია 230 დღე. 1618 : იოჰანეს კეპლერმა პლანეტათა მოძრაობის მესამე კანონი დაამტკიცა. 1756 : ინგლისსა და საფრანგეთს შორის შვიდწლიანი ომი დაიწყო. 1792 : საფრანგეთმა სარდინიას ომი გამოუცხადა. 1796 : ნაპოლეონის ტრიუმფალური სვლა მილანში. 1811 : პარაგვაი ესპანეთისგან დამოუკიდებლობას აცხადებს. 1817 : აშშ-ში პირველი სულიერად ავადმყოფთა საავადმყოფო „საკუთარ აზრს მოკლებულ ხალხთა სანუგეშო თავშსესაფარი“ გაიხსნა ფილადელფიაში (პენსილვანია). 1879 : დაარსდა „ქართველთა შორის წერა-კითხვის გამავრცელებელი საზოგადოება“. 1918 : აშშ-ის საფოსტო სამსახური პირველად მსოფლიოში იწყებს რეგულარულ საჰაერო მომსახურებას (ნიუ-იორკს, ფილადელფიასა და ვაშინგტონს შორის). 1919 : საბერძნეთის ჯარები გადმოსხდნენ იზმირში, დაიწყო საბერძნეთ-თურქეთის 1919-22 წლების ომი. 1928 : გამოვიდა პირველი მოკლემეტრაჟიანი ანიმაციური ფილმი მიკი მაუსის მონაწილეობით - „შეშლილი თვითმფრინავი“. 1932 : სამხედრო გადატრიალების მცდელობისას იაპონიის პრემიერ-მინისტრი ინუკაი ცუიოში მოკლეს. 1935 : გაიხსნა მოსკოვის მეტროპოლიტენი. 1940 : ნეილონის ქალის წინდა გაიყიდა პირველად აშშ-ში. 1940 : გაიხსნა მაკდონალდსის პირველი რესტორანი. 1943 : სტალინმა კომინტერნი (მესამე ინტერნაციონალი) გააუქმა. 1948 : ეგვიპტე, ტრანსიორდანია, ლიბანი, სირია, ერაყი და საუდის არაბეთი ისრაელს დაესხა. 1948 : პალესტინაში დასრულდა ბრიტანელთა 28-წლიანი მმართველობა. 1955 : ხელი მოეწერა ხუთმხრივ შეთანხმებას ავსტრიის დამოუკიდებლობის აღდგენის შესახებ. 1957 : ბრიტანეთმა პირველი წყალბადის ატომი გამოსცადა. 1958 : გაშვებულ იქნა კოსმოსური ხომალდი „სპუტნიკ-3“. 1960 : გაშვებულ იქნა კოსმოსური ხომალდი „სპუტნიკ-4“. 1988 : რვაწლიანი ომის შემდეგ დაიწყო ავღანეთიდან საბჭოთა ჯარების ეტაპობრივი გამოყვანა. 1990 : ვან გოგის „ექიმი გაშეს პორტრეტი“ $82,5 მილიონად გაიყიდა (იმ დროისთვის მსოფლიოში ყველაზე ძვირი ნახატი). 2008 : ჩინეთის პროვინცია სიჩუანში მომხდარმა მიწისძვრამ 30 000 ადამიანი შეიწირა. 2009 : თბილისში გაიხსნა საერთაშორისო მუსიკალური ფესტივალი ალტერვიზია. 2024 : სლოვაკეთის პრემიერ-მინისტრ რობერტ ფიცოს ცეცხლსასროლი იარაღიდან ესროლეს. 1845 : ილია მეჩნიკოვი — რუსი ბიოლოგი და პათოლოგი. 1848 : ვიქტორ ვასნეცოვი — რუსი მხატვარი. 1859 : პიერ კიური — ფრანგი ფიზიკოსი. 1891 : მიხაილ ბულგაკოვი — რუსი მწერალი. 1893 : კონსტანტინე გამსახურდია — ქართველი მწერალი. 1910 : რაზაყ ჰამრაევი — უზბეკი მსახიობი და რეჟისორი 1915 : პოლ სემიუელსონი — ამერიკელი ეკონომისტი. 1915 : მარიო მონიჩელი — იტალიელი რეჟისორი და სცენარისტი. 1923 : რევაზ ასაევი — ოსი პოეტი. 1930 : ჯასპერ ჯონსი — ამერიკელი მხატვარი. 1916 : იროდიონ ევდოშვილი — ქართველი პოეტი-რევოლუციონერი. 1979  : ირაკლი ბაგრატიონი — ქართველი მოცეკვავე, ქორეოგრაფი, მუსიკალური მოღვაწე. მართლმადიდებელი ეკლესია აღნიშნავს შემდეგი წმინდანების ხსენების დღეს: ათანასე დიდი წმინდა მოწამე ესპერი, მეუღლე მისი ზოია და ძენი კირიაკე და თეოდულე ბორის-მიხეილ ბულგარელი აგრეთვე: ოჯახების საერთაშორისო დღე აშშ — შეიარაღებული ძალების დღე პარაგვაი — დამოუკიდებლობის დღე სხვა თვეები
არტ ტეიტუმი

არტ ტეიტუმი ინგლ. (Arthur "Art" Tatum, Jr.; დ. 13 ოქტომბერი, 1908, ოჰაიო, აშშ — გ. 5 ნოემბერი, 1956, ლოს-ანჯელესი, კალიფორნია, აშშ) — ამერიკელი ჯაზის ვირტუოზი პიანისტი, რომელიც გამოირჩეოდა ფენომენალური ნიჭით (მისმა ტექნიკამ გააოცა ვლადიმერ ჰოროვიცი). ის იყო დაბადებიდან ბრმა. ტეიტუმი აღიარეს, როგორც ერთ-ერთი საუკეთესო პიანისტი ჯაზის ისტორიაში. ↑ ჯეიმზ ლესტერი (James D. Lester), "Too Marvelous for Words: The Life and Genius of Art Tatum." ↑ რობერტ დაერსჰოკი (Robert Doerschuk), 88 - The Giants of Jazz Piano, გვ. 58 ". . . by consensus, the greatest jazz pianist who ever lived." ვიკისაწყობში არის გვერდი თემაზე: არტ ტეიტუმი
ლაზარ ფარპეცი

ლაზარ ფარპეცი, ლაზარ ფარპელი — V საუკუნის სომეხი ისტორიკოსი. დაიბადა სოფელ ფარპში (აქედანაა მისის სახელი). ყრმობა ქვემო ქართლის პიტიახშ არშუშას სამეფო კარზე გაუტარებია. პირველდაწყებითი განათლებაც იქვე მიუღია. შემდეგ სწავლის გასაგრძელებლად ბიზანტიაში გაუგზავნიათ. სამშობლოში დაბრუნებული ლაზარ ფარპეცი ვაღარშაპატის ეკლესიისა და მონასტრის ზედამხედველად და წინამძღვრად დაწინაურდა. მაგრამ სასულიერო კარიერა მარცხით დასრულდა და საისტორიო მწერლობა დაიწყო. მისი შრომა „სომხეთის ისტორია“ ფაქტობრივად აგათანგელოსისა და ფავსტოს ბუზანდის თხზულებათა გაგრძელებაა და გადმოგვცემს 387-485 წლების სომხეთის ისტორიას. დიდი ყურადღება ეთმობა სომხეთისა და კავკასიის ალბანეთის ბრძოლას ირანის წინააღმდეგ. ამასთან ლაზარ ფარპეცი საგულისხმო ცნობებს გვაწვდის საქართველოს ისტორიის, ისტორიული გეოგრაფიისა და სხვა საკითხების, კერძოდ, ირანის წინააღმდეგ 482 წლის ქართლის აჯანყების შესახებ. მაისურაძე გ., ქართული საბჭოთა ენციკლოპედია, ტ. 6, თბ., 1983. — გვ. 104.
ლავრენტის მატიანე

ლავრენტის მატიანე — ძველი რუსული მატიანე, 1305 წლის მატიანის ნუსხა, რომელიც 1377 წელს გადაწერა ბერების ჯგუფმა ლავრენტის ხელმძღანელობით. ლავრენტის მატიანის ტექსტში გამოტოვებულია 898-922, 1263-1283 და 1288-1294 წლების ცნობები. ლავრენტის მატიანე წარმოადგენს ძველი რუსული სახელმწიფოსა და ფეოდალური დაქუცმაცებულობის პერიოდის ამსახველ უძვირფასეს ძეგლს. იგი ეყრდნობოდა ვლადიმირის დიდი მთავრის კრებულს ტვერის მატიანის ცნობებითურთ. 1792 წელს ლავრენტის მატიანე შეიძინა ალექსი მუსინ-პუშკინმა და მიართვა ალექსანდრე I-ს, რომელმაც იგი საჯარო ბიბლიოთთეკას გადასცა. მთლიანად გამოიცა 1846 წელს. ქართული საბჭოთა ენციკლოპედია, ტ. 6, თბ., 1983. — გვ. 102.
ეკვადორის ქალაქების სია

სტატიაში მოცემულია ეკვადორის ქალაქების სია: ეკვადორის პროვინციები ვიკისაწყობში არის გვერდი თემაზე: ეკვადორის ქალაქების სია ეკვადორის სტატისტიკის ეროვნული ინსტიტუტი დაარქივებული 2009-11-13 საიტზე Wayback Machine. Mongabay City Population
ტრიპოლის კათედრალი

ტრიპოლის კათედრალი (არაბ. كاتدرائية طرابلس) — კათოლიკური საკათედრო ტაძარი ლიბიაში, ქალაქ ტრიპოლიში. ოფიციალურად გაიხსნა 1928 წელს. არქიტექტორი საფო პანტერი, რომელმაც შექმნა რომანული სტილის საკათედრო ტაძარი, 46 მ სიმაღლის გუმბათით. სამრეკლო იყო ვენეციური სტილის. ინტერიერის გაფორმებაში წვლილი შეიტანა ლიბიელმა ხელოვანმა ოთმან ნეჯემმა. ტრიპოლის კათედრალი იყო ქალაქში რიგით მეორე კათოლიკური ეკლესია. 1970 წელს ტაძარი გადააკეთეს მეჩეთად. 2000 წლიდან აქვს მეჩეთის ოფიციალური სტატუსი. ლიბიის კათოლიკური ეკლესიების ისტორია დაარქივებული 2013-12-31 საიტზე Wayback Machine. (ინგლისური) ლიბიის კათოლიკური ეკლესიები დაარქივებული 2012-12-06 საიტზე Archive.isCategory:Webarchive template archiveis links (ინგლისური)